Obec Hronovce podľa ustanovenia § 6, ods.1 zákona č.369/1990 Zb. o obecnom zriadení v znení neskorších predpisov a ustanoveniami zákona č.245/2008 Z.z. o výchove a vzdelávaní (školský zákon) a o zmene a doplnení niektorých zákonov

**v y d á v a**

**VŠEOBECNE ZÁVÄZNÉ NARIADENIE OBCE**

**HRONOVCE č. 1/2011**

**v znení dodatku č. 1 zo dňa 15.12.2011,**

**ktorý bol zmenený dodatkom č. 2 zo dňa 14.12.2016**

*(úplné znenie)*

**I. ČASŤ**

**Úvodné ustanovenia**

**§ 1**

**Účel všeobecne záväzného nariadenia**

Účelom tohto všeobecne záväzného nariadenia je určenie výšky mesačného príspevku na čiastočnú úhradu nákladov spojených so štúdiom alebo činnosťou školského zariadenia v predškolských zariadeniach zriadených obcou Hronovce.

**§ 2**

**Vysvetlenie pojmov**

**Príspevkom** sa rozumie finančná čiastka, ktorou prispieva zákonný zástupca dieťaťa alebo iná fyzická osoba než rodič, ktorá má dieťa zverené do osobnej starostlivosti alebo do pestúnskej starostlivosti na základe rozhodnutia súdu (ďalej len „zákonný zástupca“), mesačne na čiastočnú úhradu nákladov spojených so štúdiom alebo na činnosť predškolského zariadenia.

**§ 3**

**Druhy príspevkov**

1. Príspevok v materskej škole

2. Príspevok v zariadení školského stravovania

**II. ČASŤ**

**§ 4**

**Príspevok za pobyt dieťaťa v materskej škole**

**1.** Výška príspevku za pobyt dieťaťa v materskej škole sa určuje na : 5 eur mesačne najedno dieťa

2. Zriaďovateľ rozhodol, že príspevok v materskej škole sa neuhrádza za dieťa:

a) ktoré má prerušenú dochádzku do materskej školy na viac ako tridsať po sebe nasledujúcich kalendárnych dní z dôvodu choroby alebo rodinných dôvodov preukázateľným

spôsobom, (zákonný zástupca predloží potvrdenie od lekára alebo čestné prehlásenie o rodinných dôvodoch)

b) ktoré nedochádzalo do materskej školy v čase školských prázdnin,

c) ak bola prerušená prevádzka materskej školy zapríčinená zriaďovateľom alebo inými

závažnými dôvodmi, v týchto prípadoch uhrádza zákonný zástupca pomernú časť určeného

príspevku

**§ 5**

**Výška príspevku zákonného zástupcu dieťaťa**

**na čiastočnú úhradu nákladov v školskej jedálni**

1. Náklady na nákup potravín na jedno jedlo podľa vekových kategórií stravníkov a úhrada príspevku zákonného zástupcu dieťaťa vo výške nákladov na nákup potravín sa určujú nasledovne:

Finančný limit na nákup potravín v 2. pásme:

|  |  |  |  |  |
| --- | --- | --- | --- | --- |
| Kategória stravníkov | desiata | obed | olovrant | spolu |
| MŠ denné (stravníci od 2 – 6 rokov) | 0,26 € | 0,64 € | 0,22 € | 1,12 € |
| Dospelí (zamestnanci MŠ a ŠJ) | - | 1,12 € | - | 1,12 € |

Úhrada príspevku zákonným zástupcom dieťaťa, ktorý nie je poberateľom dávky v hmotnej núdzi: 0,89 €

Úhrada príspevku zriaďovateľa pre dieťa v MŠ, ktorého zákonný zástupca nie je poberateľom dávky v hmotnej núdzi : 0,23 €

2. V súlade s ustanovením § 140 ods. 9 a 10 zákona č. 245/2008 Z. z. obec Hronovce určuje pre dospelých stravníkov platiť úhradu režijných nákladov v zariadení školského stravovania v zriaďovateľskej pôsobnosti obce vo výške 1,26 € / jedlo.

Celková cena jedla pre dospelých stravníkov vrátane réžie :

|  |  |  |  |
| --- | --- | --- | --- |
| Kategória stravníkov | nákup potravín | réžia | spolu |
| Dospelí (zamestnanci MŠ a ŠJ) | 1,12 € | 1,26 € | 2,38 € |

3. Obec Hronovce upravuje týmto VZN cenu jedla v školskej jedálni pre zamestnancov MŠ a ŠJ nasledovne:   
zamestnanec MŠ a ŠJ: 2,38 €/obed

z toho hradí: zamestnanec: 0,89 €/obed  
zamestnávateľ:1,31 €/obed  
sociálny fond : 0,18 €/obed

**III. ČASŤ**

**Spoločné a záverečné ustanovenia**

**§ 7**

**Úhrada príspevku v materskej škole**

1. Zákonný zástupca dieťaťa alebo dospelá osoba je povinná príspevok uhradiť vopred do 15. dňa v kalendárnom mesiaci a to:

a) bezplatným prevodom

b) šekom

c) v hotovosti

2. Spôsob a ostatné podmienky úhrady príspevkov určí štatutárny zástupca rozpočtovej organizácie zriadenej obcou Hronovce.

**§ 8**

**Úhrada nákladov spojených so stravovaním**

**v školskej jedálni**

Termín, spôsob a ostatné podmienky úhrady nákladov spojených so stravovaním v školskej jedálni určí štatutárny zástupca rozpočtovej organizácie zriadenej obcou Hronovce.

**§ 9**

**Účinnosť**

Toto nariadenie schválilo Obecné zastupiteľstvo obce Hronovce uznesením

č. 16/2011 dňa 8. februára 2011 a nadobúda účinnosť dňa 24.februára 2011.

Dodatok č.1 bol schválený uznesením č. 95/2011 dňa 15.decembra 2011 a nadobúda

účinnosť 31.decembra 2011.

Nadobudnutím účinnosti tohto VZN stráca účinnosť VZN č. 3/2008, ktoré bolo schválené 9.9.2008 uznesením číslo 4/2008.

Návrh VZN zverejnený: 21.1.2011

VZN č. 1/2011 zverejnené: 9.2.2011 do: 24.2.2011

Návrh Dodatku č. 1 zverejnený : 1.12.2011

Úplné znenie VZN zverejnené od: 16.12.2011 do: 31.12.2011

Návrh Dodatku č. 2 zverejnený : 30.11.2016

Úplné znenie VZN zverejnené od: 15.12.2016 do: 30.12.2016

Róbert C s u d a i v.r.

starosta obce